Komission direktiivi 89/424/ETY, annettu 30 päivänä kesäkuuta 1989, tiettyjen rehu-, öljy- ja kuitukasvien siementen kaupan pitämisen rajoittamisesta siemeniin, jotka on virallisesti varmennettu "perussiemeniksi" tai "varmennetuiksi siemeniksi", annetun direktiivin 86/109/ETY muuttamisesta



Virallinen lehti nro L 196 , 12/07/1989 s. 0050 - 0051

Suomenk. erityispainos Alue 3 Nide 29 s. 0208

Ruotsink. erityispainos Alue 3 Nide 29 s. 0208



KOMISSION DIREKTIIVI, annettu 30 päivänä kesäkuuta 1989, tiettyjen rehu-, öljy- ja kuitukasvien siementen kaupan pitämisen rajoittamisesta siemeniin, jotka on virallisesti varmennettu "perussiemeniksi" tai "varmennetuiksi siemeniksi", annetun direktiivin 86/109/ETY muuttamisesta (89/424/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rehukasvien pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 89/100/ETY(2), ja erityisesti sen 3 artiklan 3 kohdan, ottaa huomioon öljy- ja kuitukasvien pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(3), sellaisena kuin se on viimeksi muutettuna direktiivillä 88/380/ETY(4), ja erityisesti sen 3 artiklan 3 kohdan, sekä katsoo, että direktiivillä 66/401/ETY sallitaan tiettyjen rehukasvilajien perussiementen, varmennettujen siementen ja kauppasiementen pitäminen kaupan, direktiivillä 69/208/ETY sallitaan tiettyjen öljy- ja kuitukasvilajien perussiementen, varmennettujen siementen ja kauppasiementen pitäminen kaupan, kunkin edellä mainitun direktiivin 3 artiklan 3 kohdan mukaan komissiolla on oikeus kieltää siementen pitäminen kaupan, jollei niitä ole virallisesti varmennettu "perussiemeniksi" tai "varmennetuiksi siemeniksi", komission direktiivillä 86/109/ETY(5) rajoitetaan vastaavasti tiettyjen rehu- sekä öljy- ja kuitukasvien siementen kaupan pitäminen siemeniin, jotka on virallisesti varmennettu "perussiemeniksi" tai "varmennetuiksi siemeniksi", tätä kaupan pitämisen rajoitusta sovelletaan joihinkin direktiivissä 86/109/ETY tarkoitettuihin lajeihin 1 päivästä heinäkuuta 1989 alkaen; tällä hetkellä näyttää siltä, että jäsenvaltiot eivät tuona ajankohtana kykene tuottamaan useiden näiden lajien perussiemeniä ja varmennettuja siemeniä riittävästi vastaamaan yhteisön kysyntää, sen vuoksi on tarkoituksenmukaista lykätä tätä siementen kaupan pitämisen rajoituksen soveltamista 1 päivään heinäkuuta 1990 saakka nurmiröllin, keltamaitteen, nurmimailasen ja alsikeapilan osalta ja 1 päivään heinäkuuta 1991 muiden lajien osalta, tällä hetkellä käytettävissä olevien tietojen perusteella on todettu, että jäsenvaltiot kykenevät 1 päivästä heinäkuuta 1991 alkaen tuottamaan litteäkattaran, kattaran, Egyptin apilan ja Phacelian perussiemeniä ja varmennettuja siemeniä vastaamaan yhteisön kysyntää, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN, 1 artikla Muutetaan direktiiviä 86/109/ETY seuraavasti: 1 Korvataan 2 artikla seuraavasti: "2 artikla Jäsenvaltioiden on säädettävä, että 1 päivästä heinäkuuta 1989 alkaen ei saa pitää kaupan: >TAULUKON PAIKKA> siemeniä, ellei niitä ole virallisesti varmennettu "perussiemeniksi" tai "varmennetuiksi siemeniksi"." 2 Lisätään artikla seuraavasti: "2 a artikla Jäsenvaltioiden on säädettävä, että 1 päivästä heinäkuuta 1990 alkaen ei saa pitää kaupan: >TAULUKON PAIKKA> siemeniä, ellei niitä ole virallisesti varmennettu "perussiemeniksi" tai "varmennetuiksi siemeniksi"." 3 Korvataan 3 artikla seuraavasti: "3 artikla Jäsenvaltioiden on säädettävä, että 1 päivästä heinäkuuta 1991 alkaen ei saa pitää kaupan: >TAULUKON PAIKKA> siemeniä, ellei niitä ole virallisesti varmennettu "perussiemeniksi" tai "varmennetuiksi siemeniksi"." 4 Lisätään 4 artiklan toisen luetelmakohdan jälkeen luetelmakohta seuraavasti: "- direktiivin 2 a artiklan noudattamisen edellyttämät lait, asetukset tai hallinnolliset määräykset viimeistään 1 päivänä heinäkuuta 1990, ja". 2 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä kesäkuuta 1989. Komission puolesta Ray MAC SHARRY Komission jäsen (1) EYVL N:o 125, 11.7.1966, s. 2298/66 (2) EYVL N:o L 38, 10.2.1989, s. 36 (3) EYVL N:o L 169, 10.7.1969, s. 3 (4) EYVL N:o L 187, 16.7.1988, s. 31 (5) EYVL N:o L 93, 8.4.1986, s. 21